
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Grozījumi Ministru kabineta 2011. gada 30. augusta noteikumos Nr. 685 "Rezidentu uzņemšanas, sadales un rezidentūras finansēšanas kārtība"" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Tiesību akts / Ministru Prezidenta rezolūcija
Apraksts
Ministru kabineta 2025. gada 10. decembra rīkojums Nr. 831 "Par Konceptuālo  ziņojumu par alternatīviem, kompleksiem risinājumiem, lai atteiktos no Ministru kabineta 2011. gada 30. augusta noteikumu Nr. 685 "Rezidentu uzņemšanas, sadales un rezidentūras finansēšanas kārtība" 28. punktā noteiktā pienākuma".
1.2. Mērķis
Mērķa apraksts
Ieviest elastīgu un personai labvēlīgu pēc rezidentūras atstrādes regulējumu, kas veicina darba un privātās dzīves līdzsvaru, paplašina nodarbinātības iespējas visā veselības aprūpes sistēmā.
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
Rezidentu uzņemšanas, sadales un rezidentūras finansēšanas kārtību nosaka Ministru kabineta 2011. gada 30. augusta noteikumi Nr. 685 "Rezidentu uzņemšanas, sadales un rezidentūras finansēšanas kārtība" (turpmāk - Noteikumi). Noteikumu 28., 32. un 34. punkts paredz, ka persona, kuras apmācība rezidentūrā finansēta no valsts budžeta līdzekļiem, piecu gadu laikā pēc rezidentūras beigšanas trīs gadus normālā darba laika ietvaros (arī skaitot summāri) ir darba tiesiskajās attiecībās attiecīgajā ārstniecības personas specialitātē Latvijas Republikas teritorijā publiskas personas izveidotajā ārstniecības iestādē, ģimenes ārsta praksē, Veselības inspekcijā, Slimību profilakses un kontroles centrā, nodarbināta augstskolā pedagoģiskajā vai zinātniskajā darbā atbilstošās specialitātes jomā vai turpina studijas doktorantūrā, vai valsts zinātniskajā institūtā veic zinātnisko darbu attiecīgās specialitātes jomā. Ja persona pēc rezidentūras beigšanas nepilda atstrādes nosacījumus (izņemot gadījumus, ja vienošanās tiek izbeigta no personas neatkarīgu iemeslu dēļ), ir izslēgta no studējošo saraksta nesekmības dēļ vai pārtrauc apmācību rezidentūrā no augstskolas neatkarīgu iemeslu dēļ, Veselības ministrija pieņem lēmumu par rezidenta apmācībai izlietoto valsts budžeta līdzekļu atmaksu. Veselības ministrija aprēķina atmaksājamo valsts budžeta līdzekļu apmēru par personas faktisko rezidentūras programmas studiju laiku, izņemot rezidenta atlīdzības izdevumus.
Ministru kabineta 2025. gada 10. decembra rīkojuma Nr. 831 "Par Konceptuālo  ziņojumu par alternatīviem, kompleksiem risinājumiem, lai atteiktos no Ministru kabineta 2011. gada 30. augusta noteikumu Nr. 685 "Rezidentu uzņemšanas, sadales un rezidentūras finansēšanas kārtība" 28. punktā noteiktā pienākuma" [1] 1.punktā ir noteikts atbalstīt Konceptuālajā ziņojumā par alternatīviem, kompleksiem risinājumiem, lai atteiktos no Ministru kabineta 2011. gada 30. augusta noteikumu Nr. 685 "Rezidentu uzņemšanas, sadales un rezidentūras finansēšanas kārtība" 28. punktā noteiktā pienākuma (turpmāk – konceptuālais ziņojums) ietverto risinājuma 3. variantu, kas paredz pakāpenisku pāreju uz atstrādes normas pārskatīšanu un atcelšanas iepēju no 2028. gada.
Konceptuālajā ziņojumā ietvertais 3. risinājuma variants: Pakāpeniska pāreja uz atstrādes normas atcelšanas iespēju līdz 2028. gadam. Risinājuma būtība ir sistēmiskas izmaiņas un kopējā rezidentūras procesa pilnveide, norises pārskatīšana.
I SOLIS: Atstrādes nosacījumu atvieglošana, tajā skaitā: bērnu kopšanas atvaļinājuma iekļaušana atstrādē; atstrādes normas precizēšana specialitātēm, kurās atstrāde nav attiecināma – ja speciālitātes ietvaros valsts apmaksāts pakalpojums netiek sniegts vai tiek sniegts ierobežoti (piemēram, zobārstniecības apakšspecialitātes, psihoterapija); darba slodžu variācijas, piemēram, mazāka slodze/ilgāka atstrāde, u.c., atstrādē iekļauj darba slodzi, kas sniegta valsts apmaksātu veselības aprūpes pakalpojumu privātajā sektorā; kritēriju un uzraudzības kārtības izstrāde atstrādes attiecināšanai visās ārstniecības iestādēs (gan publiskais, gan privātais sektors), kas sniedz valsts apmaksātus veselības aprūpes pakalpojumus.
II SOLIS: Turpināt rezidentūras procesa pilnveidi.
III SOLIS: Atstrādes normas pārskatīšana ar mērķi virzīties uz atstrādes atcelšanu. Atstrādes normas ietekmes izvērtējums un attiecīgu MK noteikumu grozījumu izstrāde.

[1] https://likumi.lv/ta/id/365022
Problēmas un risinājumi
Problēmas apraksts
Noteikumi nosaka pienākumu ārstniecības personām, kuru rezidentūra finansēta no valsts budžeta līdzekļiem, pēc rezidentūras pabeigšanas noteiktu laiku veikt atstrādi valsts veselības aprūpes sistēmā. Šī atstrādes norma tiek vērtēta pretrunīgi, jo, lai arī tā veicina speciālistu piesaisti publiskajai veselības aprūpei, tā vienlaikus ierobežo jauno ārstu profesionālo brīvību un mobilitāti. Līdzšinējais regulējums nesniedz pietiekami elastīgus un ilgtspējīgus risinājumus cilvēkresursu nodrošināšanai veselības aprūpes nozarē.
Plašāku problēmas aprakstu var skatīt konceptuālajā ziņojumā (pieejams: https://likumi.lv/ta/id/365022).
Risinājuma apraksts
Ministru kabineta  noteikumu projekta "Grozījumi Ministru kabineta 2011. gada 30. augusta noteikumos Nr. 685 "Rezidentu uzņemšanas, sadales un rezidentūras finansēšanas kārtība"" (turpmāk - noteikumu projekts) izstrādē tika iesaistīta Latvijas Slimnīcu biedrība (LSB), Latvijas Lielo slimnīcu asociācija (LLSA), Nacionālais veselības dienests (NVD), Latvijas Jauno ārstu asociācija (LJĀA), Veselības aprūpes darba devēju asociācija (VADDA), proti institūcijas, kas tika iesaistītas arī konceptuālā ziņojuma izstrādē. 
Ņemot vērā minēto noteikumu projekts paredz ieviest elastīgu un personai labvēlīgu pēc rezidentūras atstrādes regulējumu, kas veicina darba un privātās dzīves līdzsvaru, paplašina nodarbinātības iespējas visā veselības aprūpes sistēmā:
1) Veiktas izmaiņas atstrādes nosacījumos (Noteikumu projekta 5.punkts). Pārskatītas atstrādes periodā iekļaujamās darba slodzes (piemēram, darbs nepilnā slodzē). Atbilstoši LJĀA ierosinājumam ir precizēti atstrādes nosacījumi, ietverot, ka atstrāde var tikt veikta arī nepilnā darba slodzē, saglabājot proporcionālu izpildes periodu.

2) Pārskatīts specialitāšu saraksts un definēti atšķirīgi atstrādes nosacījumi specialitātēm, kurās atstrādes normas prasību izpilde ir apgrūtināta vai nav iespējama (Noteikumu projekta 6.punkts).
Paplašinātas atstrādes vietas arī uz veselības aprūpes pakalpojumu sniedzējiem privātajā sektorā  specialitātēs, kur pakalpojumi tiek sniegti ierobežotā apjomā valsts un pašvaldību iestādēs, piemēram, psihoterapijā, zobārstniecības apakšspecialitātēs, kā arī citās jomās, kur dominē privātais sektors, bet pastāv valsts apmaksātu pakalpojumu pieejamība. No valsts budžeta netiek apmaksāti veselības aprūpes pakalpojumi psihoterapijā, sporta medicīnā un zobārstniecībā, izņemot normatīvajā regulējumā noteiktos izņēmumu gadījumus [1]. 

3) Vienlaikus tiek noteikts, ka atstrādes periodā tiek ietverts laikposms, kurā persona saņem maternitātes, paternitātes un vecāku pabalstu (Noteikumu projekta 7.punkts). 
Atstrādes periodā ieskaita bērna kopšanas atvaļinājumu. Lai atbalstītu ārstus, jaunos vecākus,  bērnu kopšanas atvaļinājuma periods ir ietverts atstrādes periodā. 
Noteikumos līdz 01.04.2016. pastāvēja regulējums, kas noteica, ka atstrādes periodu pagarina par laikposmu, kurā persona saņem maternitātes, paternitātes un vecāku pabalstu, ja persona šajā laikā negūst ienākumus no darba algas. Turklāt ar MK 22.03.2016. noteikumiem Nr. 177 "Grozījumi Ministru kabineta 2011. gada 30. augusta noteikumos Nr. 685 "Rezidentu sadales un rezidentūras finansēšanas noteikumi"" šis regulējums tika svītrots [2]. Secināms, ka  Noteikumi to jau paredz, ja minētie apstākļi iestājas pēc darba tiesisko attiecību nodibināšanas. Gadījumā, ja bērnu kopšanas atvaļinājums iestājas rezidentūras laikā, tad to reglamentē izglītības jomas normatīvais regulējums par akadēmiskā atvaļinājuma piešķiršanu. VADDA ieskatā, arī šis periods ir ieskaitāms, ja vien pēc tam darba tiesiskās attiecības tiek turpinātas vai nodibinātas ar kādu no Noteikumu 28.punktā minētajām iestādēm.
Pēc rezidentūras beigšanas jaunajam ārstam ir saistoši gan Noteikumi, gan Ministru kabineta 2024. gada 18. jūnija noteikumi Nr. 391 "Ārstniecības personu sertifikācijas kārtība", kas nosaka, ka viena no resertifikācijas prasībām ir profesionālā darbība specialitātē vismaz 3 gadi 5 gadu laikā.
LLSA atbalsta bērnu kopšanas atvaļinājuma iekļaušanu atstrādes periodā.

Atstrādes normas īstenošanas uzraudzībai tiks izmantots jau esošais uzraudzības mehānisms (Noteikumu projekta 8.punkts). Valsts sociālās apdrošināšanas aģentūra ir labklājības ministra pārraudzībā esoša tiešās pārvaldes iestāde, kura īsteno valsts politiku sociālās apdrošināšanas un valsts sociālo pabalstu jomā, kā arī administrēt valsts izdienas pensijas un valsts fondēto pensiju shēmu. Līdz ar to Noteikumu projektā paredzētā informācijas sniegšana atbilstoši Veselības ministrijas pieprasījumam ir viena no iestādes funkcijām. Nacionālais veselības dienests ir veselības ministra pārraudzībā esoša tiešās pārvaldes iestāde. Nacionālā veselības dienesta darbības mērķis ir īstenot valsts politiku veselības aprūpes pakalpojumu pieejamības nodrošināšanā un administrēt veselības aprūpei paredzētos valsts budžeta līdzekļus, nodrošinot racionālu un maksimāli efektīvu valsts budžeta līdzekļu izmantošanu veselības aprūpes pakalpojumu sniegšanā, kā arī īstenot valsts politiku veselības un sabiedrības veselības datu iegūšanā un analīzē. Līdz ar to Noteikumu projektā paredzētā informācijas sniegšana atbilstoši Veselības ministrijas pieprasījumam ir viena no iestādes funkcijām.

Noteikumu projektā ietvertās normas tiks piemērotas visiem rezidentiem, kuri ir pabeiguši rezidentūru, kuras apmācības tika finansētas no valsts budžeta, un kuriem pēc rezidentūras beigšanas vēl nav beidzies piecu gadu atstrādes periods, proti rezidenti, kuri rezidentūru pabeiguši sākot ar 2021.gadu (Noteikumu projekta 11.punkts, kas papildina Noteikumus ar 43.10 punktu). 
Attiecīgi tiem rezidentiem, kuri rezidentūras studijas ir pabeiguši 2020. gadā piemēros Noteikumu projekta 10.punktā minēto (Noteikumi tiek papildināti ar 43.9 punktu), kas ietver līdzšinējos atstrādes nosacījumus.
Turklāt rezidentiem, kuri ne agrāk kā 2018./2019. studiju gadā ir pabeiguši rezidentūru, piemēro Noteikumu 43.6 punktu.  

Ar noteikumu projektu tiek nostiprināts jau šobrīd tiesu praksē īstenotais princips, ka atstrādes normas pilnīgas neizpildes gadījumā, atmaksājamā summa tiek samazināta proporcionāli atstrādātajam laikam (Noteikumu projekta 9.punkts).  Augstākā tiesa savā nolēmumā [3] ir skaidrojusi, ka: “valstij ir pienākums samērot sabiedrības labklājību ar savām ekonomiskajām iespējām. Proti, valstij ir jārada uz tās ilgtspējīgu attīstību vērsts tiesiskais regulējums un jāizraugās sociāli atbildīgs risinājums, kura rezultātā atsevišķu personu tiesiskās intereses tiek saskaņotas ar sabiedrības interesēm. Tādējādi Ministru kabinets ir tiesīgs noteikt tādu regulējumu, kas paredz veidu, kā atgūt personas apmācībā ieguldītos valsts budžeta līdzekļus, ja persona nepilda savas pret valsti uzņemtās saistības”. Tāpat secināts, ka: “mācībām izmantoto valsts budžeta līdzekļu atmaksāšanas mērķis ir sabiedrības labklājības aizsargāšana, nodrošinot veselības pakalpojumus. Ar mērķi aizsargāt sabiedrības labklājību var saprast arī nepieciešamību valsts finanšu līdzekļus izmantot pēc iespējas lietderīgāk un saprātīgāk. Ja pieteicējs kādu laiku ir strādājis kā ārsts Latvijā, šajā laikā viņš ir piedalījies minētā mērķa īstenošanā, sniedzot veselības pakalpojumus. Varētu teikt, ka nodokļu maksātāji daļēji ir saņēmuši pakalpojumu, par kuru tie maksāja, par valsts līdzekļiem nodrošinot pieteicēja izglītību.”

Noteikumu projekta izstrādes laikā tika saņemts LJĀA ierosinājums svītrot Noteikumu 32., 33., 34., 35. un 36. punktus. Veselības ministrija sniedz skaidrojumu, ka konceptuālais ziņojums paredz pakāpenisku pāreju uz atstrādes normas atcelšanas iespēju līdz 2028. gadam, nevis atmaksas atcelšanu.

Turpinās darbs pie kritēriju izstrādes atstrādes, kas ļautu paplašināt atstrādes prasību arī uz citiem valsts apmaksāto veselības aprūpes pakalpojumu sniedzējiem, tajā skaitā privātajā sektorā.

[1] Ministru kabineta 2018. gada 28. augusta noteikumi Nr. 555 "Veselības aprūpes pakalpojumu organizēšanas un samaksas kārtība". Pieejams: https://likumi.lv/ta/id/301399
[2] Pieejams: https://likumi.lv/ta/id/281252-grozijumi-ministru-kabineta-2011-gada-30-augusta-noteikumos-nr-685-rezidentu-sadales-un-rezidenturas-finansesanas-noteikumi-
[3] Augstākās tiesas atziņas: https://likumi.lv/ta/id/235421-rezidentu-uznemsanas-sadales-un-rezidenturas-finansesanas-kartiba
Problēmas apraksts
Konceptuālajā ziņojumā akcentēts, ka pēc veselības nozares profesionāļu iniciatīvas un ar ārstniecības iestāžu, augstskolu līdzdalību tiek plānota jauno ārstu piesaistes un noturības ārstniecības iestādē procesa izstrāde, balstoties uz starptautiskās labās prakses pieredzi, kāpinot ārstniecības iestāžu iespējas un atbildību rezidentūras vietu plānošanā, motivētu un dotajā iestādē strādāt gribošu jauno ārstu piesaistē, kā arī noturības modeļu variāciju izstrādē. Pasākuma ietvaros plānots izstrādāt jaunā speciālista piesaistes un noturības pasākumus, t.sk. ārstniecības iestādēs, kuras sniedz diennakts neatliekamo medicīnisko palīdzību, nepieciešamības gadījumā veicot pasākumu pilotēšanu ārstniecības iestādēs. Priekšlikumi vienota risinājuma izstrādei un nostiprināšanai normatīvajā regulējumā tiks izstrādāti pamatojoties uz sākotnējo rezultātu detalizētu izvērtējumu, iesaistot nozares sadarbības partnerus.
Risinājuma apraksts
Rezidentūras procesa pilnveide.
1. Veselības ministrija, nosakot no valsts budžeta līdzekļiem finansējamo rezidentūras vietu skaitu sadalījumā pa specialitātēm ārstniecības iestādēs plānošanas reģionos, ņem vērā datus par veselības aprūpes cilvēkresursu nodrošinājumu un prognozēm, veselības aprūpes pakalpojumu pieprasījumu, demogrāfisko attīstību, augstākās izglītības statistiku, kā arī nacionālo un starptautisko salīdzinošo statistiku. Precizējums Noteikumu 3.punktā (Noteikumu projekta 1.punkts) nosaka plašāku, datos balstītu pieeju rezidentūras vietu plānošanai. Līdz ar to nodrošinot, ka rezidentūras finansēšana ir tieši sasaistīta ar veselības aprūpes sistēmas ilgtspējīgu attīstību un cilvēkresursu līdzsvarotāku pieejamību ārstniecības iestādēs plānošanas reģionos. Veselības ministrija, plānojot finansējamo rezidentūras vietu skaitu sadalījumā pa specialitātēm ārstniecības iestādēs plānošanas reģionos, ņem vērā vairāku savstarpēji papildinošu datu avotus, tostarp:
datus par veselības aprūpes cilvēkresursu nodrošinājumu un prognozēm;
veselības aprūpes pakalpojumu pieprasījumu, tostarp reģionālās vajadzības;
demogrāfisko attīstību, iedzīvotāju struktūras izmaiņas un ilgtermiņa tendences;
augstākās izglītības statistiku, kas raksturo potenciālo rezidentu plūsmu;
nacionālo un starptautisko salīdzinošo statistiku, lai vērtētu Latvijas situāciju Eiropas Savienības un OECD valstu kontekstā.
Šāda pieeja nodrošina kompleksu skatījumu un samazina risku, ka rezidentūras vietu sadalījums balstās tikai uz īstermiņa apsvērumiem. Kā arī nerada papildu administratīvo slogu, jo minētie dati jau tiek apkopoti valsts pārvaldes un statistikas institūcijās.

Vienlaikus tiek precizēts Noteikumu 11.punkts (Noteikumu projekta 3.punkts), lai īstenotu rezidentūras studiju programmas, augstskolas organizē rezidentu izglītību (tai skaitā studiju kursu rotāciju) un nodrošina apmācību saskaņā ar valsts akreditētu studiju programmu un šo noteikumu 4. punktā minētajā rīkojumā noteikto rezidentūras vietu plānojumu kārtējā gadā. Augstskola apmācāmo rezidentu sarakstu, studiju kursus un teorētisko izglītību saskaņo ar ārstniecības iestādēm, kurās plānots apgūt praktisko un teorētisko apmācību.

2. Valsts finansētās rezidentūras vietas ir ierobežots resurss, kura plānošanai tiek ņemtas vērā valsts veselības aprūpes sistēmas prognozētās vajadzības. Līdz ar to Noteikumu projekts paredz papildināt Noteikumus ar jaunu punktu: "4.2 Rezidentūras studiju programmu, kas tiek finansēta no valsts budžeta līdzekļiem rezidentūras pretendents var apgūt vienu reizi kādā no pamatspecialitātēm, un vienu reizi kādā no apakšspecialitātēm vai papildspecialitātēm." (Noteikumu projekta 2.punkts).  Šāda pieeja tiek ieviesta, lai nodrošinātu racionālu un mērķtiecīgu valsts budžeta līdzekļu izmantošanu cilvēkresursu attīstībai veselības aprūpes jomā.

3. Ministru kabineta 2024. gada 24. septembra noteikumu Nr. 617 “Noteikumi par ārstniecības personu un studējošo, kuri apgūst medicīniskās izglītības programmas, kompetenci ārstniecībā un šo personu teorētisko un praktisko zināšanu apjomu” 2.2. apakšpunktā definēta tieša uzraudzība, bet 2.3. apakšpunktā – tieša vadība. Rezidenti, kas studē pamatspecialitātes pirmajā un otrajā rezidentūras gadā, veic ārstniecisko darbību ārsta tiešā uzraudzībā, savukārt rezidenti, kas studē pamatspecialitātes 3. un turpmākajos gados, kā arī rezidenti apakšspecialitātē un papildspecialitātē, veic ārstniecisko darbību ārsta vadībā. Lai nodrošinātu normatīvajos aktos lietotās terminoloģijas saskaņotību, tiek veikts precizējums Noteikumu 11.5.2. apakšpunktā (Noteikumu projekta 4.punkts). 

Noteikumu projekta izstrādes laikā tika saņemti Rīgas Stradiņa universitātes (08.05.2026. vēstulē Nr.3-DPAD-6/241/2026) priekšlikumi, kas saistīti ar finansējuma izlietojumu. Tiek vērtēta šo priekšlikumu finansiālā ietekme, tādēļ tie šajā Noteikumu projektā tie netiek iekļauti, izņemot precizējumu noteikumu 11.5.2. apakšpunktā.
Vai ir izvērtēti alternatīvie risinājumi?
Jā
Apraksts
Konceptuālajā ziņojumā tika izvērtēti 3.risinājuma varianti:
1. risinājuma variants: Atstrāde turpina pastāvēt esošajā kārtībā;
2.risinājuma variants: Atcelta atstrāde, atsakoties no valsts budžeta finansētas rezidentūras;
3.risinājuma variants:  Pakāpeniska pāreja uz atstrādes normas atcelšanas iespēju līdz 2028. gadam (atbalstīts - Ministru kabineta 2025. gada 10. decembra rīkojums Nr. 831 "Par Konceptuālo  ziņojumu par alternatīviem, kompleksiem risinājumiem, lai atteiktos no Ministru kabineta 2011. gada 30. augusta noteikumu Nr. 685 "Rezidentu uzņemšanas, sadales un rezidentūras finansēšanas kārtība" 28. punktā noteiktā pienākuma").
 
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
1.Noteikumu projektam nav ietekmes uz valsts un pašvaldību budžetu, tomēr ir administratīvās izmaksas valsts pārvaldei, galvenokārt Veselības ministrijai, kas saistītas ar pēc rezidentūras atstrādes normu uzraudzību. Papildu finansējums vai jauni izdevumi veselības aprūpes sistēmā netiek paredzēti.
2.Administratīvais slogs nemainās.
3. Noteikumu projekts veicina veselības darbaspēka noturēšanu, sistēmas efektivitāti un pieejamību – elastīgāki rezidentūras nosacījumi, motivējoša nodarbinātība, speciālistu noturēšana Latvijā.
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Jā
2.1. Sabiedrības grupas, kuras tiesiskais regulējums ietekmē, vai varētu ietekmēt
Fiziskās personas
Rezidenti un rezidentūras absolventi
Ietekmes apraksts
Noteikumu projektā ietvertie nodarbinātības nosacījumi kļūst motivējoši, mazinot atstrādes kā "represīvas" metodes nozīmīgumu, jo sadarbības nosacījumi pēc rezidentūras izriet no rezidenta un slimnīcas individuāli noslēgtiem līgumiem (iespējami arī vienoti līguma nosacījumi un nodarbinātības kritēriji visiem jaunajiem speciālistiem). Saglabāta iespēja apgūt specialitāti par valsts budžeta līdzekļiem. Jaunie speciālisti paliek strādāt Latvijā.
Juridiskās personas
ārstniecības iestādes
Ietekmes apraksts
Ārstniecības iestādēm lielāka iespēja mērķtiecīgi piesaistīt motivētus un strādāt gribošus rezidentus kā nākotnes darbiniekus. 
2.2. Tiesiskā regulējuma ietekme uz tautsaimniecību
Vai projekts skar šo jomu?
Nē
2.3. Administratīvo izmaksu novērtējums juridiskām personām
Vai projekts skar šo jomu?
Nē
2.4. Administratīvā sloga novērtējums fiziskām personām
Vai projekts skar šo jomu?
Nē
2.5. Atbilstības izmaksu novērtējums
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
-
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Nē
6.1. Projekta izstrādē iesaistītās institūcijas
Valsts un pašvaldību institūcijas
-
Nevalstiskās organizācijas
Latvijas Jauno Ārstu asociācija, Veselības aprūpes darba devēju asociācija
Cits
-
6.2. Sabiedrības līdzdalības organizēšanas veidi
Veids
Publiskā apspriešana
Saite uz sabiedrības līdzdalības rezultātiem
-
6.3. Sabiedrības līdzdalības rezultāti
-
6.4. Cita informācija
Cita informācija
-
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
Veselības ministrija
Veselības inspekcija
Nacionālais veselības dienests
Valsts sociālās apdrošināšanas aģentūra
7.2. Administratīvo izmaksu monetārs novērtējums
Vai projekts skar šo jomu?
Jā
	Sabiedrības grupa
	Palielinās/samazinās
	Stundas samaksas likme - euro
	Laika patēriņš uz vienību - stundās
	Subjektu skaits
	Cik bieži - reizes gadā
	Administratīvās izmaksas - euro
	Aprēķinu skaidrojums

	Veselības ministrija
	palielinās
Vērtības nozīme:
	17,82
CSP dati par vienas stundas darbaspēka izmaksām valsts pārvaldē 2024.g.
	8,00
Laika patēriņš nedēļā, kas nepieciešams, lai veiktu Noteikumu 28.punktā, kā arī Noteikumu projektā minēto nosacījumu izpildes uzraudzību.
	198
Rezidentūras absolventu skaits 2020.gadā par kuriem tiek veikta pēc rezidentūras atstrādes prasību izpildes uzraudzība 2026.gadā
	12,0
Informācijas pārbaudes biežums.
	338 722,56
	Lai nodrošinātu Noteikumu 28.punkta un arī Noteikumu projektā ietverto normu, kas attiecas uz pēc rezidentūras atstrādi, uzraudzības izpildi Veselības ministrija pieprasa informāciju no:
Veselības inspekcijas Ārstniecības personu un ārstniecības atbalsta personu reģistra un Noteikumu 28.punktā minētajām iestādēm. Turpmāk arī no Valsts sociālās apdrošināšanas aģentūras.
Kā arī Veselības ministrija veic darbības, lai pieņemtu lēmumu par rezidenta apmācībai izlietoto valsts budžeta līdzekļu atmaksu.

	Veselības inspekcija
	neietekmē
	

	

	

	

	
	

	Nacionālais veselības dienests
	neietekmē
	

	

	

	

	
	

	Valsts sociālās apdrošināšanas aģentūra
	neietekmē
	

	

	

	

	
	

	Kopā
	338 722,56
	


7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Nē
	-

	5. Tiks veikta iekšējo institūcijas procesu efektivizācija
	Nē
	-

	6. Tiks veikta iekšējo institūcijas procesu digitalizācija
	Nē
	-

	7. Tiks veikta iekšējo institūcijas procesu optimizācija
	Nē
	-

	8. Cita informācija
	Nē
	-


7.5. Cita informācija
Cita informācija
Noteikumu projektā paredzētā informācijas sniegšana atbilstoši Veselības ministrijas pieprasījumam ir viena no iestādes funkcijām.
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Jā
Apraksts
1) Saglabāta iespēja apgūt specialitāti par valsts budžeta līdzekļiem;
2) Ārstniecības iestādēm lielāka iespēja mērķtiecīgi piesaistīt motivētus un strādāt gribošus rezidentus kā nākotnes darbiniekus;
3) Nodarbinātības nosacījumi kļūst motivējoši, mazinot atstrādes kā "represīvas" metodes nozīmīgumu, jo sadarbības nosacījumi pēc rezidentūras izriet no rezidenta un slimnīcas individuāli noslēgtiem līgumiem (iespējami arī vienoti līguma nosacījumi un nodarbinātības kritēriji visiem jaunajiem speciālistiem);
4) Kāpinātas ārstniecības iestāžu iespējas un atbildība rezidentūras vietu plānošanā, motivētu un dotajā iestādē strādāt gribošu jauno ārstu piesaistē; ārstniecības iestādes vairāk ieinteresētas darba vides uzlabošanā, motivācijas sistēmu izveidē jauno speciālistu piesaistei un noturēšanai;
5) Jaunie speciālisti paliek strādāt Latvijā;
6) Uzlabojas pakalpojumu pieejamība valsts apmaksāto veselības aprūpes sektorā un kopējais apmierinātības līmenis sabiedrībā par veselības aprūpes pakalpojumu pieejamību un kvalitāti.
 
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

